ประกาศคณะกรรมการข้าราชการฝ่ายรัฐสภาประกาศคณะกรรมการข้าราชการฝ่ายรัฐสภาเรื่องหลักเกณฑ์ วิธีการและเงื่อนไขการสรรหาและการเลือกสรรพนักงานราชการพ.ศ.๒๕๕๓[๑] โดยที่สมควรปรับปรุงหลักเกณฑ์ วิธีการ และเงื่อนไขการสรรหาและการเลือกสรรพนักงานราชการอาศัยอำนาจตามความในข้อ ๑๐ วรรคหนึ่ง ของระเบียบคณะกรรมการข้าราชการฝ่ายรัฐสภาว่าด้วยพนักงานราชการพ.ศ. ๒๕๔๘ คณะกรรมการข้าราชการฝ่ายรัฐสภา จึงกำหนดหลักเกณฑ์ วิธีการและเงื่อนไขการสรรหาและการเลือกสรรพนักงานราชการดังต่อไปนี้ข้อ ๑ ประกาศนี้เรียกว่า ประกาศคณะกรรมการข้าราชการฝ่ายรัฐสภาเรื่อง หลักเกณฑ์ วิธีการ และเงื่อนไขการสรรหาและการเลือกสรรพนักงานราชการ พ.ศ. ๒๕๕๓ข้อ ๒ ให้ยกเลิกประกาศคณะกรรมการข้าราชการฝ่ายรัฐสภาเรื่อง หลักเกณฑ์ วิธีการและเงื่อนไขการสรรหาและการเลือกสรรพนักงานราชการ และแบบสัญญาจ้างของพนักงานราชการลงวันที่ ๑๖ มีนาคม พ.ศ. ๒๕๔๘ข้อ ๓ ในระเบียบนี้การสรรหา หมายความว่า การเสาะแสวงหาบุคคลที่มีความรู้ความสามารถ และคุณสมบัติอื่น ๆ ที่จำเป็นต่อการปฏิบัติงานในตำแหน่งที่ส่วนราชการสังกัดรัฐสภากำหนดจำนวนหนึ่งเพื่อทำการเลือกสรรการเลือกสรร หมายความว่าการพิจารณาบุคคลที่ได้ทำการสรรหาทั้งหมดและทำการคัดเลือกเพื่อให้ได้บุคคลที่เหมาะสมที่สุดคณะกรรมการ หมายความว่าคณะกรรมการดำเนินการสรรหาและเลือกสรรพนักงานราชการทั่วไปข้อ ๔ การสรรหาและเลือกสรรบุคคลเพื่อเป็นพนักงานราชการให้คำนึงถึงความรู้ความสามารถ ทักษะและสมรรถนะ ความเท่าเทียมในโอกาส และประโยชน์ของทางราชการเป็นสำคัญและด้วยกระบวนการที่ได้มาตรฐาน ยุติธรรม และโปร่งใส เพื่อรองรับการตรวจสอบตามแนวทางการบริหารกิจการบ้านเมืองที่ดีข้อ ๕ ในการสรรหาและเลือกสรรพนักงานราชการทั่วไป ให้หัวหน้าส่วนราชการสังกัดรัฐสภาแต่งตั้งคณะกรรมการดำเนินการสรรหาและเลือกสรรพนักงานราชการทั่วไปมีจำนวนไม่น้อยกว่า ๓ คน ประกอบด้วย(ก) หัวหน้าส่วนราชการสังกัดรัฐสภาหรือ เป็นประธานผู้ที่ได้รับมอบหมาย(ข) ผู้แทนที่รับผิดชอบงานหรือโครงการ เป็นกรรมการที่มีตำแหน่งที่จะสรรหาและเลือกสรร(ค) ผู้ปฏิบัติงานด้านการเจ้าหน้าที่ เป็นกรรมการและเลขานุการการเลือกสรรตำแหน่งใด ถ้าหัวหน้าส่วนราชการสังกัดรัฐสภาเห็นสมควรให้มีผู้ทรงคุณวุฒิหรือผู้มีประสบการณ์ที่เกี่ยวข้องกับตำแหน่งนั้น ร่วมเป็นคณะกรรมการ หัวหน้าส่วนราชการสังกัดรัฐสภาอาจแต่งตั้งผู้ทรงคุณวุฒิหรือผู้มีประสบการณ์เกี่ยวข้องกับตำแหน่งนั้น เป็นคณะกรรมการทั้งจากภายในหรือภายนอกส่วนราชการสังกัดรัฐสภาก็ได้ให้คณะกรรมการมีอำนาจหน้าที่ดำเนินการสรรหาและเลือกสรรตามหลักเกณฑ์วิธีการ และเงื่อนไขที่กำหนดในประกาศรับสมัครการดำเนินการตามข้อนี้ คณะกรรมการอาจแต่งตั้งคณะกรรมการอื่นเพื่อดำเนินการในเรื่องต่างๆ ได้ เช่น คณะกรรมการออกข้อสอบ คณะกรรมการสอบสัมภาษณ์ เป็นต้นข้อ ๖ การสรรหาและเลือกสรรพนักงานราชการทั่วไป ให้ดำเนินการตามหลักเกณฑ์วิธีการ และเงื่อนไข ดังนี้(๑) ให้ส่วนราชการสังกัดรัฐสภาจัดทำประกาศรับสมัครซึ่งมีรายละเอียดเกี่ยวกับลักษณะงาน กลุ่มงานตามลักษณะงาน ชื่อตำแหน่ง ความรับผิดชอบของตำแหน่งระยะเวลาการจ้าง ค่าตอบแทนที่จะได้รับ คุณสมบัติของผู้มีสิทธิสมัคร หลักเกณฑ์และวิธีการสรรหาและเลือกสรรเกณฑ์การตัดสิน การขึ้นบัญชีผู้ผ่านการเลือกสรร และเงื่อนไขการจ้างอื่น ๆ ตลอดจน กำหนดวันและเวลาของกิจกรรมต่างๆ ที่เกี่ยวข้อง และเสนอหัวหน้าส่วนราชการสังกัดรัฐสภาเพื่อประกาศให้ผู้มีสิทธิสมัครทราบประกาศรับสมัครนั้น ให้ปิดไว้ในที่เปิดเผยเป็นการทั่วไปและให้แพร่ข่าวการรับสมัครในเว็บไซต์ของส่วนราชการสังกัดรัฐสภา โดยให้มีระยะเวลาแพร่ข่าวไม่น้อยกว่า๕ วันทำการก่อนกำหนดวันรับสมัคร(๒) ส่วนราชการสังกัดรัฐสภาอาจกำหนดค่าธรรมเนียมในการสอบได้ตามความจำเป็นและเหมาะสม(๓) ส่วนราชการสังกัดรัฐสภาอาจกำหนดระยะเวลาในการรับสมัครได้ตามความเหมาะสมแต่ทั้งนี้ต้องไม่น้อยกว่า ๕ วันทำการ(๔) ให้ส่วนราชการสังกัดรัฐสภากำหนดหลักเกณฑ์การเลือกสรรบุคคลเพื่อปฏิบัติงานโดยยึดหลักความรู้ความสามารถ ทักษะ และสมรรถนะ ที่จำเป็นสำหรับการปฏิบัติงานในตำแหน่ง(๕) ให้ส่วนราชการสังกัดรัฐสภากำหนดคะแนนเต็มของความรู้ความสามารถทักษะ และสมรรถนะแต่ละเรื่องได้ตามความจำเป็นและสอดคล้องกับตำแหน่งงาน ทั้งนี้ ความรู้ ความสามารถ ทักษะ และสมรรถนะเรื่องใดที่จำเป็นและสอดคล้องกับตำแหน่งงานมากที่สุดควรมีน้ำหนักของคะแนนเต็มมากที่สุด(๖) ให้ส่วนราชการสังกัดรัฐสภากำหนดวิธีการประเมินความรู้ความสามารถทักษะ และสมรรถนะแต่ละเรื่อง ด้วยวิธีการหลายวิธี หรือความรู้ความสามารถ ทักษะ และสมรรถนะหลายๆ เรื่อง ประเมินได้ด้วยวิธีการประเมินวิธีเดียวกัน ตามที่เห็นว่าเหมาะสมและสอดคล้องกับความรู้ความสามารถทักษะ และสมรรถนะที่จะประเมินดังกล่าว(๗) ส่วนราชการสังกัดรัฐสภาจะกำหนดให้มีการประเมินความรู้ความสามารถทักษะ และสมรรถนะที่มีคะแนนเต็มมากที่สุด และประกาศรายชื่อผู้ผ่านการประเมินเฉพาะเรื่องนั้นเพื่อเข้ารับการประเมินความรู้ความสามารถ ทักษะ และสมรรถนะในเรื่องที่เหลืออยู่ต่อไปก็ได้(๘) ให้ส่วนราชการสังกัดรัฐสภากำหนดเกณฑ์การตัดสินให้เป็นผู้ผ่านการเลือกสรรเพื่อจัดจ้างเป็นพนักงานราชการทั่วไปได้ตามความเหมาะสม และสอดคล้องกับตำแหน่งงานการดำเนินการตาม (๑) ถึง (๘) ส่วนราชการสังกัดรัฐสภาอาจให้คณะกรรมการพิจารณาก่อนเสนอหัวหน้าส่วนราชการสังกัดรัฐสภาลงนามในประกาศรับสมัครก็ได้ข้อ ๗ เมื่อคณะกรรมการดำเนินการสรรหาและเลือกสรรพนักงานราชการทั่วไปเสร็จสิ้นแล้วให้รายงานผลการดำเนินการต่อหัวหน้าส่วนราชการสังกัดรัฐสภา เพื่อประกาศบัญชีรายชื่อผู้ผ่านการเลือกสรรและดำเนินการจัดจ้างต่อไปข้อ ๘ ให้บัญชีรายชื่อผู้ผ่านการเลือกสรรมีอายุตามที่เห็นสมควรแต่ทั้งนี้ต้องไม่เกิน ๒ ปี นับแต่วันประกาศบัญชีรายชื่อผู้ผ่านการเลือกสรร และการจัดจ้างพนักงานราชการทั่วไปต้องเรียกมารายงานตัวและทำสัญญาจ้างภายในอายุบัญชีในกรณีมีเหตุผลความจำเป็นที่จะจัดจ้างพนักงานราชการทั่วไปภายหลังบัญชีหมดอายุต้องเป็นกรณีที่ส่วนราชการสังกัดรัฐสภาได้ดำเนินการเรียกผู้ผ่านการเลือกสรรมารายงานตัวภายในระยะเวลาของอายุบัญชีและต้องทำสัญญาจ้างให้แล้วเสร็จภายใน ๓๐ วัน นับจากวันที่บัญชีหมดอายุข้อ ๙ ในกรณีที่บัญชีผู้ผ่านการเลือกสรรพนักงานราชการทั่วไปยังไม่หมดอายุและส่วนราชการสังกัดรัฐสภามีตำแหน่งว่างเพิ่มหัวหน้าส่วนราชการสังกัดรัฐสภาอาจจัดจ้างผู้ผ่านการเลือกสรรจากบัญชีดังกล่าวก็ได้ โดยตำแหน่งว่างดังกล่าวต้องเป็นตำแหน่งว่างในงานลักษณะเดียวกันหรือคล้ายคลึงกันและต้องมีคุณสมบัติเฉพาะสำหรับตำแหน่งอย่างเดียวกันหรือคล้ายคลึงกัน หากเป็นตำแหน่งว่างในชื่อตำแหน่งเดียวกันให้ส่วนราชการสังกัดรัฐสภาจัดจ้างเป็นพนักงานราชการทั่วไปตามลำดับที่ที่สอบได้ แต่หากเป็นตำแหน่งว่างในชื่อตำแหน่งอื่นให้เป็นดุลพินิจของส่วนราชการสังกัดรัฐสภาที่จะจัดจ้างตามลำดับที่ หรือประเมินความรู้ความสามารถทักษะและสมรรถนะเพิ่มเติมก็ได้ ในกรณีที่มีการประเมินเพิ่มเติม ให้แต่งตั้งคณะกรรมการเพื่อประเมินความรู้ความสามารถ ทักษะ และสมรรถนะที่ส่วนราชการสังกัดรัฐสภากำหนดเพิ่มเติมตามข้อ ๖ (๔) ถึง (๘)ข้อ ๑๐ ในกรณีที่ส่วนราชการสังกัดรัฐสภามีตำแหน่งว่างและไม่มีบัญชีผู้ผ่านการเลือกสรรพนักงานราชการทั่วไป หัวหน้าส่วนราชการสังกัดรัฐสภาอาจใช้บัญชีผู้ผ่านการเลือกสรรพนักงานราชการทั่วไปของส่วนราชการสังกัดรัฐสภาอื่นได้ซึ่งตำแหน่งที่จะขอใช้บัญชีผู้ผ่านการเลือกสรรกับตำแหน่งที่ขึ้นบัญชีผู้ผ่านการเลือกสรรไว้จะต้องมีลักษณะงานเหมือนกันหรือคล้ายคลึงกัน และต้องมีคุณสมบัติเฉพาะสำหรับตำแหน่งอย่างเดียวกันหรือคล้ายคลึงกันโดยส่วนราชการสังกัดรัฐสภาผู้จะขอใช้บัญชีประสานกับส่วนราชการสังกัดรัฐสภาเจ้าของบัญชีโดยตรงในเรื่องจำนวนรายชื่อผู้ผ่านการเลือกสรรและให้แต่งตั้งคณะกรรมการ เพื่อประเมินความรู้ความสามารถ ทักษะ และสมรรถนะที่ส่วนราชการสังกัดรัฐสภากำหนดเพิ่มเติมตามข้อ๖ (๔) ถึง (๘) โดยการขึ้นบัญชีผู้ผ่านการเลือกสรรมีระยะเวลาหมดอายุบัญชีเท่าระยะเวลาของอายุบัญชีผู้ผ่านการเลือกสรรที่ขอใช้สำหรับผู้ผ่านการเลือกสรรที่ไม่ประสงค์ไปรับการประเมินความรู้ความสามารถทักษะ และสมรรถนะเพิ่มเติมในส่วนราชการสังกัดรัฐสภาที่ขอใช้บัญชี หรือผู้ผ่านการเลือกสรรที่ไปรับการประเมินในส่วนราชการสังกัดรัฐสภาที่ขอใช้บัญชีและไม่ผ่านการประเมินจะยังมีสิทธิที่จะได้รับการจัดจ้างในบัญชีผู้ผ่านการเลือกสรรของส่วนราชการสังกัดรัฐสภาเจ้าของบัญชีและกรณีที่สละสิทธิการจัดจ้างในบัญชีผู้ผ่านการเลือกสรรของส่วนราชการสังกัดรัฐสภาเจ้าของบัญชีจะไม่ถือว่าสละสิทธิการจัดจ้างในบัญชีผู้ผ่านการเลือกสรรของส่วนราชการสังกัดรัฐสภาผู้ขอใช้บัญชีข้อ ๑๑ การสรรหาและเลือกสรรพนักงานราชการพิเศษ ให้ดำเนินการตามหลักเกณฑ์วิธีการและเงื่อนไข ดังนี้(๑) ให้หัวหน้าส่วนราชการสังกัดรัฐสภาและผู้รับผิดชอบงานหรือโครงการของตำแหน่งที่จะสรรหาและเลือกสรรกำหนดขอบข่ายงานของตำแหน่งชื่อตำแหน่ง คุณสมบัติของตำแหน่ง ระยะเวลาการจ้าง ค่าตอบแทนที่จะได้รับ หลักเกณฑ์และวิธีการเลือกสรรที่จำเป็นเหมาะสมและสอดคล้องกับตำแหน่งเกณฑ์การตัดสิน และเงื่อนไขการจ้างอื่น ๆ ที่เกี่ยวข้อง ตลอดจนแสดงแหล่งข้อมูลที่จะสรรหาได้แก่ สถาบันการเงิน องค์การระหว่างประเทศ สมาคมอาชีพ สถานทูต ศูนย์ที่ปรึกษากระทรวงการคลังส่วนราชการหรือรัฐวิสาหกิจต่าง ๆ ที่เคยจ้างบุคคลในงานประเภทเดียวกัน หรือแหล่งข้อมูลอื่นๆ ตามที่เห็นสมควร(๒) หัวหน้าส่วนราชการสังกัดรัฐสภา หรือคณะกรรมการที่หัวหน้าส่วนราชการสังกัดรัฐสภาแต่งตั้งและผู้รับผิดชอบงานหรือโครงการ ดำเนินการสรรหารายชื่อผู้ที่มีความเหมาะสมจากแหล่งข้อมูลที่กำหนดและเลือกสรรพนักงานราชการพิเศษจากรายชื่อดังกล่าว ตามหลักเกณฑ์และวิธีการเลือกสรร และเกณฑ์การตัดสินที่กำหนด(๓) เมื่อส่วนราชการสังกัดรัฐสภาได้ชื่อผู้ผ่านการสรรหาและเลือกสรรเป็นพนักงานราชการพิเศษแล้วให้หัวหน้าส่วนราชการสังกัดรัฐสภาดำเนินการจัดจ้างผู้นั้นต่อไปข้อ ๑๒ ในกรณีที่มีการประกาศขึ้นบัญชีรายชื่อผู้ผ่านการเลือกสรรพนักงานราชการตามประกาศคณะกรรมการข้าราชการฝ่ายรัฐสภาเรื่อง หลักเกณฑ์ วิธีการและเงื่อนไขการสรรหาและการเลือกสรรพนักงานราชการ และแบบสัญญาจ้างของพนักงานราชการลงวันที่ ๑๖ มีนาคม พ.ศ. ๒๕๔๘ แล้ว ให้อายุบัญชีผู้ผ่านการเลือกสรรนั้น มีระยะเวลาเท่าที่เหลืออยู่เดิมตามที่กำหนดไว้ในประกาศคณะกรรมการข้าราชการฝ่ายรัฐสภาเรื่อง หลักเกณฑ์ วิธีการและเงื่อนไขการสรรหาและการเลือกสรรพนักงานราชการ และแบบสัญญาจ้างของพนักงานราชการลงวันที่ ๑๖ มีนาคม พ.ศ. ๒๕๔๘การใดที่อยู่ระหว่างดำเนินการตามประกาศคณะกรรมการข้าราชการฝ่ายรัฐสภาเรื่อง หลักเกณฑ์ วิธีการและเงื่อนไขการสรรหาและการเลือกสรรพนักงานราชการ และแบบสัญญาจ้างของพนักงานราชการลงวันที่ ๑๖ มีนาคม พ.ศ. ๒๕๔๘ ก่อนวันที่ประกาศฉบับนี้ใช้บังคับ ให้ดำเนินการตามหลักเกณฑ์วิธีการและเงื่อนไขการสรรหา และการเลือกสรรพนักงานราชการ ตามประกาศดังกล่าวจนกว่าจะแล้วเสร็จประกาศณ วันที่ ๑๘ กุมภาพันธ์ พ.ศ. ๒๕๕๓ชัยชิดชอบประธานรัฐสภาประธานก.ร.ปริยานุช/ผู้จัดทำ๑๖มิถุนายน ๒๕๕๓นันท์นภัสร์/ตรวจ๑๖มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๐ ง/หน้า ๗๔/๓๐ มีนาคม ๒๕๕๓